laion/Wikipedia-Exotic huggingface dataset:
אחורי בית הכפורת

אחורי בית הכפורת, הוא שמו של השטח המערבי ביותר של העזרה בבית המקדש, הנמצא מאחורי ההיכל וקודש הקדשים. בבית המקדש השני תחומיו היו 11 האמות שבין הקיר המערבי של העזרה לבין הקיר המערבי של התאים. מקור השם הוא, שכאשר רוב המתפללים בבית המקדש פונים לכיוון מערב (שם נמצא "בית הכפורת"), הם רואים את אחורי בית הכפורת מאחוריו.[דרוש מקור] הקדושה שלו היא כקדושה של עזרת ישראל, שאסורה לכניסה של טמאים, אם נכנסו- אז יביאו קרבן חטאת. מקום זה שימש כמרכזו של בית הדין של הכהנים לבדיקת הייחוס של הכהנים, ושאר פעולות של עבודת המקדש. במקום זה אכלו קרבנות מסוג קודשי קודשים במקום זה שחטו קודשים קלים. כדי לאפשר זאת, עשו פתח באזור זה לקודש הקודשים. מקום זה גם שימש למקום תפילה נוסף לעולים לרגל שלא היה להם די מקום בחלקו המזרח של העזרה. בית המקדש העזרה כפורת הערך "אחורי בית הכפרת", במיקרופדיה תלמודית, באתר ויקישיבה אחורי בית הכפורת, ב"אנציקלופדיה יהודית" באתר "דעת"
חפיפה

בגאומטריה, שני עצמים הם חופפים אם יש להם אותה צורה ואותו גודל, אף אם הם נמצאים במקומות שונים במרחב, מכוונים לכיוונים שונים, או הם תמונת ראי זה של זה. בניסוח פורמלי יותר חפיפה בין שני קטעים היא מושג ראשוני, המשקף את הרעיון שקיימת איזומטריה שתעביר קטע אחד כך שיכסה בדיוק את הקטע האחר. בהתאם למושג ראשוני זה, ניתן להגדיר חפיפה של עצמים נוספים, כגון חפיפה של שתי זוויות, חפיפת משולשים וכדומה. הסימן המתמטי לחפיפה הוא סימן השוויון ומעליו טילדה: ≅ {\displaystyle \cong } . לאחר הגדרתה של חפיפה בין שני עצמים, ניתן לנסח אקסיומות ומשפטים העוסקים בקיומה של חפיפה כזו. דוגמה נודעת למשפטי חפיפה הם המשפטים העוסקים בחפיפת משולשים. חפיפה היא יחס שקילות. מדיה וקבצים בנושא חפיפה בוויקישיתוף הסבר על חפיפה- מתוך מילון המושגים בגאומטריה של משרד החינוך. חפיפה, באתר MathWorld (באנגלית) חפיפה, באתר אנציקלופדיה בריטניקה (באנגלית)
מעבר ראש הנקרה

מעבר ראש הנקרה הוא מעבר הגבול הפעיל היחיד בין ישראל ולבנון ומשמש בעיקר למעבר גורמי או"ם. סמוכה למעבר נקודת תצפית הפונה לכיוון דרום וניתן לראות ממנה את חופי עכו, נהריה והר הכרמל. עד פרוץ מלחמת האזרחים בלבנון הותר לאזרחים לבנונים להיכנס לישראל דרך מעבר ראש הנקרה לביקורי משפחות, וצלינות. במעבר התקיימה עסקת חילופי גופות ב-2007, כאשר ישראל קיבלה את גופתו של גבריאל דוויט, ישראלי שטבע וגופתו נסחפה ללבנון. ביולי 2008 התקיימה במעבר עסקת חילופי השבויים בין ישראל לחזבאללה. בעסקה הוחזרו גופותיהם של שני החיילים שחטיפתם גרמה לפרוץ מלחמת לבנון השנייה - אלדד רגב ואהוד גולדווסר - ושרידי גופות של חללי צה"ל מהמלחמה. בתמורה, הועברו לחזבאללה חמישה אסירים לבנונים, בהם סמיר קונטאר, ו-199 גופות של לבנונים ופלסטינים, בהם מחבלי חזבאללה. הגדר הטובה מעבר ראש הנקרה באתר רשות המיסים ביקור דיפלומטי דרך מעבר ראש הניקרה, סרטי גבע (בפולנית), ארכיון שפילברג, אוקטובר 1957 (התחלה 3:46) שלט בכניסה למעבר הגבול השער למחנה הצבאי הצמוד לגבול כלי רכב בצד הישראלי של המעבר עשרות לבנונים נתקעו בישראל, דבר, 23 בספטמבר 1975 אלי לוי ואיתמר ענברי, לבנון וישראל ביצעו עסקת חילופי גופות ואסיר, nrg 15.10.2007 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
מריה מאלניה

מריה מאלניה (1050 לערך - לאחר 1103; בגאורגית: მართა – "מָרְתָה") הייתה בתו של המלך הגאורגי בגרט הרביעי מבית בגרטיוני (1027-1072) ואשתו של הקיסר הביזנטי מיכאל השביעי דוקס ומאוחר יותר של ניקפורוס השלישי בוטניאטס. היא מוזכרת בשם מריה מאלניה, ולעיתים מבלבלים בינה לבין אמה, בורנה מאלניה, אשתו השנייה של בגרט הרביעי. מריה נולדה כנסיכה מָרְתָה מגאורגיה. בשנת 1056 היא נשלחה לקונסטנטינופול לקנות בה השכלה וחינוך תחת חסותה של הקיסרית הביזנטית, תאודורה, שנפטרה באותה שנה בה שבה מרתה למולדתה. בשנת 1065 נישאה לנסיך מיכאל השביעי דוקס בנו של קונסטנטינוס העשירי, שהיה בן 15 והיה מיועד לרשת את אביו על כס המלוכה. הפיכת חצר, שהתרחשה בשנת 1078, נישלה את מיכאל מכס המלכות והמליכה את ניקפורוס השלישי בוטניאטס. מריה הסכימה להינשא לקיסר החדש בתנאי שבנה, קונסטנטינוס דוקס (אנ'), יוכרז כיורש מוחלט שלו. ניקפורוס הפר בסופו של דבר את הבטחתו, והקיסרית הפכה מעורבת בקשר שאורגן על ידי הגנרל הביזנטי, אלכסיוס הראשון, שעל פי השמועה היה מאהבה. אלכסיוס הכריח את ניקפורוס לוותר על כתר המלוכה, והכתיר את עצמו, בשנת 1081, לקיסר האימפריה הביזנטית. אלכסיוס הכריז על קונסטנטינוס דוקס כיורשו. מאוחר יותר אירס אלכסיוס את בתו, אנה קומננה, לקונסטנטינוס. אלא שלאחר הולדתו של יוחנן השני, בשנת 1087, השתנה המצב ואירוסיה של אנה לקונסטנטינוס בוטלו. קונסטנטינוס נאלץ להיפרד ממעמדו כיורש מוחלט ומריה הוכרחה לפרוש למנזר. קונסטנטינוס נפטר בשנת 1095 או 1096 בערך בגיל עשרים, ומעורבותה של מריה בפוליטיקה הסתיימה סופית. מריה התפרסמה ביופייה הרב ובהשכלתה. היא קיימה תכתובת קבועה עם התאולוג והפילוסוף הידוע דאז, תאופילקט מבולגריה (אנ'), שהושפע רבות מהקיסרית כאשר כתב את עבודתו העיקרית, "הסברים לבשורה על פי יוחנן". מריה גם שימשה כפטרונית המנזרים הגאורגיים בבלקן, במיוחד מנזר איווירון שעל הר אתוס ביוון. היא הצטרפה, כמו אמה בורנה מאלניה, לבניית מנזר קאפאטה שבהר ציון בירושלים. לינדה גארלאנד (1999), קיסריות ביזנטיה: נשים וכוח בביזנטיום, 527-1204 לספירה, עמ' 180-186, ISBN 0415146887, (אנגלית) J. M. Hussey, editor, The Cambridge Medieval History, Volume IV The Byzantine Empire, Part 1 Byzantium and Its Neighbours (Bentley House, 200 Euston Road, London: The Syndics of the Cambridge University Press, 1966), p. 793 Mart'a-Maria 'of Alania', by Lynda Garland and Stephen H. Rapp (2006), Byzantine Women: Varieties of Experience 800-1200, עמ' 91-124, ISBN 075465737X, (באנגלית) מדיה וקבצים בנושא מריה מאלניה בוויקישיתוף לינדה גארלאנד וסטפן ה. ראפ ג'., מרתה-מריה מאלניה באנציקלופדיה מקווננת לקיסרי האימפריה הביזנטית (באנגלית) קונסטנטינוס דוקס (Κωνσταντίνος Δούκας) (אנ') - ‏(1074 לערך - 1095 לערך) היה קיסר האימפריה הביזנטית במשותף עם ניקפורוס השלישי בוטניאטס בשנים 1075 לערך - 1078 ובמשותף עם אלכסיוס הראשון בשנים 1081-1087. יורש מוחלט (heir apparent) - מי שהוא בעל זכות לרשת את הכתר, וזכות זו אינה יכולה להשתנות בעקבות הולדתו של יורש אחר.
שיתוף פעולה של מתחרים

שיתוף פעולה של מתחרים הוא מצב שבו מתקיים, בתחומים מסוימים, שיתוף פעולה בין גופים שהיחס הבסיסי ביניהם הוא יחס של תחרות. בעקבות המושג האנגלי לתיאור מצב זה, Coopetition (הלחם של cooperative competition), הוצעו המושגים העבריים שיתופרות (או שיתוחרות וכן תחרושיתוף) - הלחם של שיתוף ותחרות. יצירת המושג coopetition מיוחסת לריימונד נורדה, שעמד בראש חברת "נובל", אך יש גם טוענים אחרים ליצירת מושג זה. שיתוף פעולה בין פירמות בשוק עלול לעלות כדי קרטל וככה הוא יהווה הפרה של חוק ההגבלים העסקיים, אך שיתופיות קיימת, ללא מגבלה חוקית, בשוק תחרותי. דוגמה לשיתוף פעולה תוך כדי תחרות, לשם שיפור השירות ללקוח: בראשית ימיהם של הכספומטים בישראל, היה הלקוח יכול למשוך מזומנים רק ברשת הבנקאית שאליה השתייך, במכשירים שבסניפי הרשת. לקוח של בנק הפועלים, למשל, לא היה יכול למשוך מזומנים במכשיר של בנק לאומי. כעבור שנים אחדות, הוקמה חברת ש.ב.א. (שירותי בנקאות אוטומטיים), המשותפת לכל הבנקים בישראל, שהציבה מכשירים במקומות ציבוריים ששירתו את לקוחות כל הבנקים, ולאחר מכן הסכימו הבנקים לשפר את השירות ללקוחותיהם, ולאפשר לכל לקוח להשתמש בכל המכשירים בישראל. המגמה בשנים האחרונות היא לעבור מתפיסת תחרות כיוצרת חדשנות לתפיסה של שיתוף פעולה כיוצר חדשנות. ניתן לסווג את שיתופי הפעולה בין מתחרים לשלושה סוגים. שיתוף פעולה כאשר כל חברה בנישה אחרת במקרה זה החפיפה בין פלחי שוק משותפים לשתי החברות היא בתחום מצומצם. שיתוף פעולה בין חברות מתחרות על מנת להגדיל יחד את המשאבים במקרה זה החפיפה בין מוצרי או שירותי החברות גדולה. פעילותם המשותפת מאפשרת הגדלת נפח השוק או שמירה על רמת מחירים או חיסכון בעלייה בהוצאות כמו שכר עובדים. שיתוף פעולה בין חברות מתחרות כנגד חברה שלישית למשל: שתי חברות קטנות המתחרות ביניהן, המשתפות פעולה על מנת להתחרות בחברה גדולה. Adam Brandenburger, Barry Nalebuff, Co-Opetition : A Revolution Mindset That Combines Competition and Cooperation עדנה פשר, מתחרים ומשתפים פעולה – מותר ואפשר, באתר ifeel מיכאל צור, הדרך למושלם עוברת במשלימים, באתר ifeel מרים ארז, חדשנות באמצעות Co-opetition, מרכז הידע לחדשנות של הטכניון מרים ארז,חדשנות באמצעות Co-opetition מרים ארז,חדשנות באמצעות Co-opetition
סהרון

האם התכוונתם ל... מיניסקוס – רקמה במפרק הברך המכונה בעברית סהרון סהרון (גאומטריה) – צורה של חצי סהר; יכולה להיות מלאה או בצורת קצה החרמש שמורת תל סהרון – שמורת טבע מדרום לכפר רופין תל סהרון - תל הממוקם בשמורת סהרון עין סהרון - מעיין הממוקם בשמורת תל סהרון סהרון משתלשל (Cocculus pendulus) - ממשפחת הסהרוניים (Menispermaceae) מונרייקר – ספר מאת איאן פלמינג; בתרגומו לעברית של עמנואל לוטם, נקרא "סהרון" קרואסון – מאפה מהמטבח הצרפתי המכונה בעברית סהרון רוגאלע – מאפה יהודי-אשכנזי מסורתי המכונה אף הוא סהרון סהרון (כלי צור) – כלי צור אופייני לתרבות הנאטופית בצורת סהר קטן סהר (פירושונים)
דרגות

האם התכוונתם ל... נחל דרגות – נחל בשולי הר חברון הר דרגות מצוקי דרגות נחל דרגה – נחל במדבר יהודה, זורם מבית לחם לים המלח דרגה – סימן המבטא את מעמדו של אדם בארגון היררכי. ראו דרגה (פירושונים) וכן: דרגות צה"ל דרגות כוחות הביטחון וההצלה בישראל דרגות דיפלומטיות דרגות הכוחות המזוינים של ברית המועצות דרגות הכוחות המזוינים של ארצות הברית דרגות הכוחות המזוינים הבריטיים דרגות הוורמאכט דרגות האס אס
קאסד

קאסד (מפרסית: שליח) הוא שמה של פצצה מונחית מתוצרת איראן, שהוצגה כדגם החל משנת 2006. ב-26 באוגוסט 2007 ניתן לה פרסום רב על ידי כלי התקשורת באיראן, שם הוצגה כ"פצצה חכמה" מתוחכמת. ניכר בצורתה של הפצצה כי היא מהווה העתק של הפצצה האמריקנית GBU-15. לטענת צבא איראן, מטוסי F-5 ו-F-4 פנטום יכולים לשאת את הפצצה. ניתוח של התמונות שהתפרסמו על ידי כלי התקשורת האיראניים מעלה, כי ייתכן וההודעה על הכנסת הפצצה לייצור סדרתי אינה נכונה, וכי מרכיבים של הפצצה לקוחים מאמצעי לחימה אחרים (כך למשל, נראה כי ראש הביות של הפצצה לקוח מטיל האוויר קרקע האמריקני AGM-65 מאבריק, המצוי בידי איראן). כלי התקשורת באיראן, שדיווחו על הכנסת הפצצה לייצור סדרתי, ציינו כי משקלה הוא 900 ק"ג. סרטון וידאו המתאר ניסויים בפצצה הופץ על ידי איראן, ובו נראית הטלה שלה ממטוס F-4 פנטום של חיל האוויר האיראני. בסרטון נראית פגיעה של הפצצה ליד המטרה המיועדת, ובצילומי מצלמת ההנחיה שלה נראית החטאה של מטרים אחדים. נשק מונחה
לגאטוס

לגאטוס (בלטינית: Legatus) היה תואר לקצין צבאי בכיר בצבא הרומי, מקביל לגנרל בצבאות המודרניים. ברומא העתיקה, לעיתים כשליח ולעיתים כמפקד לגיון. היה קצין צבאי רומי בכיר בצבא הרומי, שווה ערך לקצין כללי בדרגה גבוהה של העת החדשה. בתחילה שימש להאצלת כוח, המונח הפך לפורמלי תחת אוגוסטוס כקצין בפיקודו של לגיון . מימי הרפובליקה הרומית, לגטס קיבלו חלקים גדולים מתגמול הצבא בתום מערכה מוצלחת. זה הפך את התפקיד לרווחי, כך שלעיתים קרובות הוא יכול היה למשוך אפילו קונסולים מכובדים או דמויות פוליטיות בכירות אחרות בתוך הפוליטיקה הרומית (למשל, הקונסול לוציוס יוליוס קיסר התנדב בסוף מלחמות הגאליות בתור ליגאט תחת בן דודו הראשון, גאיוס יוליוס קיסר ). משרת הלגאטוס נוצרה במהלך המאה השנייה לפנה"ס בתקופת הרפובליקה הרומית. לגאטוס היה סגנו של מושל פרובינקיה, ותפקידיו העיקריים היו לשמש כשליחו של המושל לקהילות המקומיות שהיו נאמנות לרומא, ולפקד על הצבא המקומי בפרובינקיה. בזמן מלחמת גאליה בהנהגתו של יוליוס קיסר (58 – 50 לפנה"ס) הפך התואר לגאטוס לבעל אופי צבאי מובהק. תפקידו של הלגאטוס כמפקד לגיון היה מקובל במלחמת האזרחים שהשתוללה ברפובליקה עד שנת 27 לפנה"ס. בתקופת האימפריה הרומית המשיך הלגאטוס לפקד על לגיון, גם אחרי הארגון מחדש של הצבא הרומאי על ידי אוגוסטוס, במקרים שהפיקוד על הלגיון הועבר למושל הפרובינקיה, הוא היה מקבל את התואר לגאטוס. topic/legate-Roman-official, topic/legatio לגאטוס, באתר אנציקלופדיה בריטניקה (באנגלית)
Peace Sells... But Who's Buying?

Peace Sells... But Who's Buying? (בעברית: שלום נמכר... אבל מי קונה?) הוא אלבום האולפן השני של להקת הת'ראש מטאל האמריקאית מגאדת'. במקור, זכויות היוצרים על האלבום היו שייכות לחברת התקליטים קומבט רקורדס, אשר הוציאה את המיקס הראשוני של האלבום. חברת התקליטים קפיטול רקורדס קנתה את הזכויות על האלבום והיא זו אשר הפיקה את גרסתו הסופית של האלבום אשר ראה אור בנובמבר 1986. האלבום זכה למיקס חדש ביולי 2004, כשהוצאתו המחודשת מכילה 4 גרסאות מחודשות לשירים מתוך האלבום המקורי, בנוסף לשמונת השירים המופיעים בהוצאה המקורית. מוות, שטניזם, אנרכיה, בגידה ופולחן מוצגים לראווה כנושאים המרכזיים באלבום, כאשר נושאים אלו נוטים להיות מיוחסים אל סגנון הכתיבה של ז'אנר המטאל, ובפרט למגאדת'. לאורך האלבום נשמעים מאפייני הלחנה הלקוחים מסגנונות שונים כגון פאנק ורוק מתקדם, לצד מילים אשר בנויות באופנים לא רגילים, כאשר משווים אותם אל אלבומים של להקות אחרות באותה התקופה אשר משתייכות לאותו הז'אנר המוזיקלי. רבים מחשיבים את האלבום הזה כאבן פינה בהתפתחות הז'אנרים ספיד מטאל ות'ראש מטאל, ושירים כגון "Wake Up Dead" ו-"Peace Sells" הפכו לסינגלים מצליחים. ב-28 בנובמבר 1988 זכה האלבום למעמד של אלבום זהב, וב-11 בנובמבר 1992 באלבום פלטינה. עטיפת האלבום מעבירה ביקורת באופן אירוני על הרעיון שאם ה"שלום" היה נמכר כמוצר, לא היו בנמצא אנשים אשר היו מעוניינים בקנייתו. רעיון זה מתבטא בשלט "למכירה" (For Sale) אשר מוצב בקדמת הריסות בניין האו"ם, אשר נראה כעבר הפצצה גרעינית. שיר הנושא של האלבום, "Peace Sells", דורג במקום ה-11 ברשימת "40 שירי המטאל הטובים ביותר" של ערוץ המוזיקה VH1. כמו כן השיר מופיע במשחק המחשב Grand Theft Auto: Vice City. כל השירים נכתבו והולחנו על ידי דייב מאסטיין אלא אם צוין אחרת. דייב מאסטיין - סולן, גיטרה מובילה וגיטרת ליווי כריס פולאנד - גיטרה מובילה וגיטרת ליווי דייוויד אלפסון - גיטרה בס, קולות רקע גר סמואלסון - תופים כל השירים אשר נמצאים באלבום נכתבו והולחנו על ידי דייב מאסטיין, למעט "I Ain't Superstitious" שנכתב והולחן על ידי אמן הבלוז ווילי דיקסון. מגאדת' לא מבצעים יותר בהופעות חיות את השירים "The Conjuring" ו-"Good Mourning/Black Friday" מכיוון שדייב מאסטיין מאמין שהם יותר מדי שטניים/ מרושעים אל מול אמונותיו הנוצריות. מידע על האלבום Peace Sells... But Who's Buying? באתר MusicBrainz מידע על האלבום Peace Sells... But Who's Buying? באתר AllMusic האלבום Peace Sells... But Who's Buying? באתר Discogs האלבום Peace Sells... But Who's Buying? באתר ספוטיפיי האלבום Peace Sells... But Who's Buying? באתר יוטיוב עמוד האלבום באתר last.fm סיקור האלבום באתר המעריצים של מגאדת' - Realms Of Deth (אורכב 08.08.2007 בארכיון Wayback Machine) סיקור האלבום באתר allmusic.com(הקישור אינו פעיל)
רבא (פירושונים)

"רבא" הוא כינויים של אמוראים אחדים בתלמוד הבבלי. כינוי זה הוא קיצור של השם רב אבא. האם התכוונתם ל... רבא – אמורא בבלי מהמפורסמים ביותר, מראשי הדור הרביעי. ראש ישיבה וחברו של אביי רבא בריה דרבה – אמורא בבלי בדור הרביעי, בנו של רבה רב רבא (רב רבה) - מגאוני פומבדיתא הראשונים, תיקן תקנה בהלכות אישות יחד עם רב הונאי גאון סורא, בשנת ד'תי"א (651) רב רבא (רב אבא) בר רב דודאי – גאון פומבדיתא ה-18 (ד'תקל"ג, 773). בנו של רב דודאי גאון ואחיינו של רב יהודאי גאון רבה רב אבא
רשת מורשה

רשת מורשה היא רשת בתי ספר למורשת היהדות ולמעורבות קהילתית. רשת 'מורשה' היא רשת אידאולוגית של בתי ספר, הפועלת לעיצוב הוויה יהודית ציונית בעלת דגש חברתי בתוך בתי הספר. הרשת נוסדה בשנת 2001. לרשת חברו בתי ספר משני הזרמים: ממלכתי וממלכתי דתי, במטרה לתת מענה חינוכי הולם לכלל תלמידי ישראל, תוך דגש על האוכלוסייה המסורתית. כיום שותפים לרשת 34 בתי"ס ברחבי ישראל. הרשת פועלת בבתי הספר בשלושה מעגלים: תוכניות הכשרה וליווי למנהלים וצוות בכיר. הנחיה רצופה בעבודה בבתי הספר: השתלמויות למורים ויישום תוכניות חינוכיות שונות. פיתוח תוכניות לימודים. קרן אבי חי תומכת ברשת מאז יסודה. הרשת פועלת במסגרת 'כל ישראל חברים', לצד הארגון 'ממזרח שמש'. מסורתיים ממזרח שמש אתר רשת 'מורשה' גליונות 'יחסים', דפי לימוד רב תחומיים בהוצאת רשת מורשה ומשרד החינוך
מהדורה מוגבלת (תוכנית טלוויזיה)

מהדורה מוגבלת הייתה תוכנית בידור קומית סאטירית ישראלית בהנחיית דודו ארז ואפרת אברמוב אשר שודרה בערוץ ביפ ב-HOT. השניים הנחו את התוכנית לסירוגין, כאשר לצדם יושב פאנל מתחלף בן ארבעה משתתפים. בכל תוכנית עוסקים המשתתפים באופן הומוריסטי בסוגיות אקטואליות מסדר היום הפוליטי, הציבורי והמדיני, סוגיות שבמהרה מדרדרות לקרב אישי פרוע נטול עכבות ולא מתוסרט בין הפאנליסטים והמנחה, קרב הבוחן את גבולות האישי מול הציבורי, המציאותי מול הטלוויזיוני והטעם הטוב באופן כללי. בשל אופייה הספונטני, התוכנית לא מתוסרטת ברובה ונתפסת כאחת התוכנית הקיצוניות והמהפכניות אשר שודרו בישראל. התוכנית עלתה לשידור ב-20 במאי 2007 ושודרה במשך ארבע עונות, כאשר ב-27 במרץ 2008 שודר הפרק ה-100 וכביכול האחרון. ב-6 ביוני 2008, התוכנית חזרה לשידור באופן חד-פעמי תחת הכותרת "מהדורה אחרונה". לאחר מחאות קהל המעריצים, והצפה תקדימית של שירות הלקוחות של HOT התקבלה מערוץ ביפ הודעה רשמית לפיה התוכנית תחזור לאוויר בעונה חמישית. ב-17 בנובמבר 2008 חזרה התוכנית לעונה החמישית שלה, הפעם ללא אפרת אברמוב, אשר עברה להנחות את התוכנית "האחות הקטנה" בביפ. התוכנית האחרונה שודרה ב-22 בינואר 2009. ישנם בתוכנית אזכורים רבים (ושליליים) לליאור שליין ולתוכנית הלילה שלו בערוץ 10, לתוכנית שבוע סוף ברשת, וכן לשחקן התיאטרון בסאם זועמוט. בשנת 2008 צולם סרט תיעודי אודות סרטי הפורנו המצולמים בישראל, הקרוי "זהירות, פורנו", כשדודו ארז הוא המנחה המתעד את התופעה, וחוברים אליו שחר חסון ואבי אטינגר. ההומור בסרט הוא תולדה של ההומור בתוכנית "מהדורה מוגבלת", ופאנצ'ים ומשפטי קאץ' פרייז רבים משותפים לשתי ההפקות. באפריל 2009, עלתה בערוץ ביפ תוכנית חדשה בשם "לילה בכיף", בכיכובם של דודו ארז, שחר חסון ואבי אטינגר, שהייתה מעין המשך לתוכנית "מהדורה מוגבלת", והתמקדה יותר באורחים ופחות בפאנצ'ים קומיים. תולדה נוספת של "מהדורה מוגבלת", היא תוכנית זכיינית ערוץ 2 קשת- "טלוויזיה במיטבה", וכן "זהירות טלוויזיה", מיני סדרה קומית על מאחורי הקלעים של "טלוויזיה במיטבה". הידיעה המרכזית (כל העונות) דילמה מוסרית (עונה 2) קצת פרופורציות (עונה 2) קריאה נרגשת (עונה 2) פינת התרבות של שחר חסון (עונה 2) שאלה אמריקאית (עונה 2 ואילך) ידיעה שהתקבלה זה עתה (עונה 2 ואילך) השעשועון (עונה 3) נשבר הזין (עונה 3 ואילך) סססאמא של מי (עונה 2, ירד והוחלף ב"נשבר הזין") שירות לציבור (עונה 5) המצעד (עונה 5) מבזק בחירות (עונה 5) לילה בכיף "מהדורה מוגבלת", במיזם "אישים" לתיעוד היצירה הישראלית אתר התוכנית תיגל נשיא, עכבר העיר תל אביב, אפרת אברמוב: "עצוב ש'ביפ' משלם את המחיר בגלל מאבקי אגו", באתר הארץ, 20 באוגוסט 2010 רותה קופפר, עשרה דברים לראות בסוף השבוע, באתר הארץ, 22 בינואר 2009 ניב שטנדל, עכבר העיר, הפרקליט שמכר את התיק שלו: איך הפך דודו ארז למצחיקן של ערוץ 2?, באתר הארץ, 3 בנובמבר 2011 אליחי וידל, רוצים בנות בביקיני? קיבלתם, באתר הארץ, 16 באוקטובר 2009 גילי איזיקוביץ, לילה בכיף: לא מתביישים בטמטום, באתר הארץ, 12 בפברואר 2010 עידן חגואל, עכבר העיר, תחנת מוניות של פאנצ'ים: שלישיית ביפ גאה בטמטום שלה, באתר הארץ, 4 בנובמבר 2011
אנאטולי פרמינוב

אנאטולי ניקולאייביץ פרמינוב (ברוסית: Перминов Анатолий Николаевич; נולד ב-16 ביוני 1945, במחוז קירוב, ברית המועצות) הוא ראש סוכנות החלל הפדרלית של רוסיה בין השנים 2004–2011. פרמינוב שירת בחיל הטילים האסטרטגיים של ברית המועצות ורוסיה. שימש כמפקד האקדמיה הצבאית ע"ש פליקס דזרז'ינסקי במוסקבה. פרמינוב נושא בדרגת גנרל-קולונל בצבא הרוסי. בשנים 1997–2001 היה סגן מפקד כוחות הטילים האסטרטגיים של רוסיה. פרמינוב שימש כמפקד קוסמודרום פלסצק, השייך כיום לחיל החלל של הצבא הרוסי. תחת פיקודו התקיימו למעלה ממאה שיגורים לחלל ושיגורי ניסוי של טילים בליסטיים מדגמים שונים. במאי 2001 מונה פרמינוב למפקד חיל החלל הרוסי. בשנת 2004, בצו נשיאותי של נשיא רוסיה ולדימיר פוטין, מונה פרמינוב לראש סוכנות החלל הפדרלית של רוסיה. ב-29 באפריל 2011 פוטר פרמינוב מתפקידו על ידי ראש ממשלת רוסיה, ולדימיר פוטין. הרקע לפיטורין היה צבר של כישלונות שיגור, שנבעו מסיבות שונות במהלך ראשית 2011, והעובדה כי לפרמינוב מלאו 65 שנה, גיל הפרישה לפקידים ממשלתיים ברוסיה. החל מה-4 במאי 2011 פרמינוב הוא סגן מנכ"ל חברת "מערכות החלל הרוסיות" והמהנדס הראשי של החברה. מדיה וקבצים בנושא אנאטולי פרמינוב בוויקישיתוף ביוגרפיה (ברוסית) של אנאטולי פרמינוב דיווח על פיטוריו של פרמינוב מראשות סוכנות החלל - פורום Fresh לצבא וביטחון כישלון השיגור של שלושה לווייני מערכת הניווט "גלונאס" בדצמבר 2010 ותקלה בהפעלת השלב הרביעי בשיגורו של הלוויין הגאודזי Geo-IK-2, אשר הביאו למסלול תקול והביא ככל הנראה לאובדן הלוויין. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ארצות השפלה הבורגונדיות

ארצות השפלה הבורגונדיות הוא מונח המתייחס לתקופה שבה ארצות השפלה היו בשלטון דוכסי בורגונדיה בשנים 1384 עד 1477, וכן לוקסמבורג וחלקים בצפון צרפת של ימינו ("פלנדריה הצרפתית"). חלק גדול משטחים אלו עבר בירושה ב-1384 לדוכסי בורגונדיה, ענף צעיר יחסית בשושלת ולואה של בית המלוכה הצרפתי, עם מותו של לואי לה מאל רוזן פלנדריה. היורשת שלו, מרגרטה השלישית רוזנת פלנדריה, התחתנה עם פיליפ האמיץ (1342–1404), הראשון מדוכסי בורגונדיה לבית ולואה, אשר ירש באופן זה את רוזנויות פלנדריה, ארטואה, רתל, בורגונדיה ונוור. פיליפ ומרגרטה החלו תקופה ממושכת של שלטון בורגונדי בארצות השפלה. עם הזמן התרחבו שטחי הדוכסות בארצות השפלה, וכללו את רוזנות נאמור ב-1421, דוכסויות בראבנט ולימבורג ב-1430, רוזנויות אינו, הולנד וזיילנד ב-1432, דוכסות לוקסמבורג ב-1441 ודוכסות חלרה ב-1473. התקופה הבורגונדית באה אל קיצה ב-1477, כשהדוכס האחרון לבית ולואה, קרל האמיץ, מת בשדה הקרב ולא השאיר אחריו יורש ממין זכר: דוכסות בורגונדיה עברה לרשות הכתר הצרפתי (על פי החוק הסאלי), וארצות השפלה עברו באמצעות מארי מבורגונדיה לרשות בעלה, מקסימיליאן (ראו: ארצות השפלה ההאבסבורגיות). דוכסי בורגונדיה ששלטו בארצות השפלה היו מרגרטה השלישית ובעלה פיליפ האמיץ (1384 - 1405) יאן "ללא חת" (1405–1419) פיליפ הטוב (1419 - 1467) קרל האמיץ (1467 - 1477) מארי מבורגונדיה (1477 - 1482) שליטי בית ולואה נאלצו להתמודד עם חבל ארץ הטרוגני המורכב ממספר רב של בישופויות וערים עצמאיות, ששררו בו נאמנויות מקומיות ושבטיות רבות, ועם כמה מערכות מקבילות של מיסוי, מידות ומשקלות, מכסי מגן וכו'. ניסיונות מצד הדוכסים להעמיק את השליטה ברמה המקומית נתקלו בניסיונות מרידה בקרב הערים העצמאיות, לעיתים בתמיכת האצולה המקומית. מרידות אלו דוכאו על ידי הצבא ביד קשה, ובאופן הדרגתי החל להתגבש ממשל מרכזי מודרני וביורוקרטיה של פקידים דוכסיים, מה שאיפשר לשליטים הבורגונדיים להפוך לפטרוני האמנויות ולנהל חיי חצר זוהרים שהשפיעו על אורח החיים המלכותי ברחבי אירופה במשך מאות שנים. פיליפ הטוב דאג להקים את ה"סטאטן-חנראל" או "סטאט ז'נרו", מועצה של נציגי הבורגנות, הסוחרים, האצולה והכמורה, ובכך השפיע השפעה מכרעת על המאורעות ההיסטוריים בארצות השפלה במאות השנים הבאות. חצרו של פיליפ הטוב שכנה בבריסל, אך הוא פרש את חסותו גם על ערים כמו ברוז' ונאמור, ובכך ביסס את מעמדן של ארצות השפלה כלב האימפריה הבורגונדית, שמרכזה הקודם היה בדיז'ון שבצרפת. בחצרות אלו הייתה פריחה עצומה באמנות, במוזיקה ובמדע. תחת שלטון בורגונדיה התאחדו בפעם הראשונה כל המחוזות והערים השונות בארצות השפלה תחת שלטון מרכזי אחד, ובהדרגה נוצרה כך זהות לאומית חדשה: אנשים ראו את עצמם פחות ופחות כ"בראבנטים", "זיילנדים" או "לימבורגים", ובמקום זאת החלו לחשוב על עצמם כעל נדרלנדים, כלומר "בני ארצות השפלה", או בשפות לטיניות בלגים. מדיה וקבצים בנושא ארצות השפלה הבורגונדיות בוויקישיתוף
סיטיים

סִטִּיִים (שם מדעי: Sittidae) היא משפחה בסדרת ציפורי השיר המכילה סוג יחיד - סיטה (Sitta). המשפחה מיוחדת בכך שציפוריה הן היחידות המסוגלות לרדת מגזע עץ בדילוגים כאשר ראשן מכוון למטה. הסיטיים מיוצגים בארץ ישראל במין יחיד – סיטת הצוקים. סיטה אירופית (Sitta europaea) Sitta arctica Sitta nagaensis Sitta cashmirensis Sitta castanea Sitta cinnamoventris Sitta neglecta Sitta himalayensis Sitta victoriae Sitta pygmaea Sitta pusilla Sitta witheheadi Sitta ledanti Sitta krueperi Sitta yunnanensis Sitta canadensis Sitta villosa Sitta leucopsis Sitta przewalskii Sitta carolinensis סיטת הצוקים (Sitta neumayer) סיטה מזרחית (Sitta tephronota) Sitta frontalis Sitta solangiae Sitta oenochlamys Sitta azurea Sitta magna Sitta formosa עזריה אלון, החי והצומח של ארץ ישראל, כרך 6 - עופות, עמוד 405. משרד הביטחון – ההוצאה לאור והחברה להגנת הטבע, 1986, ISBN 9650500685 הינצל, פיטר, פרסלאי, הציפורים מגדיר שדה שלם, נוסח עברי יצחק כפכפי, הוצאת הקיבוץ המאוחד 1975, עמוד 270. מדיה וקבצים בנושא סיטיים בוויקישיתוף סיטיים, באתר ITIS (באנגלית) סיטיים, באתר NCBI (באנגלית) סיטיים, באתר האנציקלופדיה של החיים (באנגלית) סיטיים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.